pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ผู้ตรวจฯ เดชา ลงพื้นที่สมุทรสาคร มอบสอจ.เร่งประสานงาน กำกับติดตามให้สถานประกอบการในพื้นที่ลงทะเบียนในระบบ i-industry และรายงานข้อมูลในระบบ iSingleform
วันจันทร์ที่ 10 กรกฎาคม 2566
10/07/2566
ผู้ตรวจฯ เดชา ลงพื้นที่สมุทรสาคร มอบสอจ.เร่งประสานงาน กํากับติดตามให้สถานประกอบการในพื้นที่ลงทะเบียนในระบบ i-industry และรายงานข้อมูลในระบบ iSingleform
ผู้ตรวจฯ เดชา ลงพื้นที่สมุทรสาคร มอบสอจ.เร่งประสานงาน กํากับติดตามให้สถานประกอบการในพื้นที่ลงทะเบียนในระบบ i-industry และรายงานข้อมูลในระบบ iSingleform
วันที่ 7 กรกฎาคม 2566 นายเดชา จาตุธนานันท์ ผู้ตรวจราชการกระทรวงอุตสาหกรรม ลงพื้นที่ตรวจราชการ รอบที่ 2 โดยเร่งกํากับติดตามการดําเนินงานสํานักงานอุตสาหกรรมจังหวัดสมุทรสาคร (สอจ.สมุทรสาคร) โดยมี นายพิทักษ์ บุญคงแก้ว อุตสาหกรรมจังหวัดสมุทรสาคร นายเทวัญ บุภักดี ผู้ช่วยอุตสาหกรรมจังหวัดสมุทรสาคร หัวหน้ากลุ่มงานและเจ้าหน้าที่สํานักงานอุตสาหกรรมจังหวัดสมุทรสาคร ให้การต้อนรับและรายงานผลการดําเนินงาน
โดย ผตร.อก. ได้มอบนโยบายให้เจ้าหน้าที่ สอจ.ทุกคนเร่งประสานงานและกํากับติดตามให้สถานประกอบการภายในจังหวัดที่มีจํานวน 5,722 ราย ลงทะเบียนในระบบ i-industry และรายงานข้อมูลในระบบ iSingleform ให้ครบถ้วน และเนื่องจากสถานประกอบการภายในจังหวัดสมุทรสาครมีจํานวนมาก
ผตร.อก. จึงได้กําหนดให้รายงานความก้าวหน้าเพื่อติดตามการดําเนินงานอย่างใกล้ชิดทุกวัน ทั้งนี้ ผตร.อก. ได้ลงพื้นที่ บริษัท เซี้ยะ จื้อ เอ็นเตอร์ไพรส์ จํากัด ซึ่งประกอบกิจการที่เกี่ยวข้องกับ Waste Processing เพื่อติดตามการแก้ไขปัญหาข้อร้องเรียน และรับทราบข้อเสนอแนะการบันทึกข้อมูลในระบบ iSingleform
รัฐบาลไทย-ข่าวทำเนียบรัฐบาล-รองปลัดฯ ณัฏฐิญา ติวเข้มหลักสูตรการวิเคราะห์ต้นทุนกิจกรรม (ABB) พร้อมเติมทักษะด้านการบริหารจัดการทางการเงินที่ดี นำร่อง สอจ.5 จังหวัด
วันจันทร์ที่ 10 กรกฎาคม 2566
10/07/2566
รองปลัดฯ ณัฏฐิญา ติวเข้มหลักสูตรการวิเคราะห์ต้นทุนกิจกรรม (ABB) พร้อมเติมทักษะด้านการบริหารจัดการทางการเงินที่ดี นําร่อง สอจ.5 จังหวัด
รองปลัดฯ ณัฏฐิญา ติวเข้มหลักสูตรการวิเคราะห์ต้นทุนกิจกรรม (ABB) พร้อมเติมทักษะด้านการบริหารจัดการทางการเงินที่ดี นําร่อง สอจ.5 จังหวัด ได้แก่ สมุทรสงคราม ปทุมธานี  สระบุรี ชลบุรี และสงขลา
วันนี้ (7 กรกฎาคม 2566) นางสาวณัฏฐิญา เนตยสุภา รองปลัดกระทรวงอุตสาหกรรม เป็นประธานเปิดการประชุมหลักสูตรการวิเคราะห์ต้นทุนกิจกรรม (Activities Base Budget: ABB) เพื่อให้ความรู้เพิ่มทักษะด้านการบริหารจัดการทางการเงินที่ดี ในการเตรียมความพร้อมสําหรับการจัดทําคําของบประมาณปี พ.ศ. 2567 ตลอดจนแนวทางการลดปัญหาค่าใช้จ่ายรายกิจกรรมในปัจจุบัน อาทิ ค่ากิจกรรมการออกตรวจโรงงาน ค่าวัสดุและอุปกรณ์ ค่าสาธารณูปโภค และปัญหาอื่น ๆ ที่พบในแต่ละหน่วยงาน ทั้งส่วนกลางและส่วนภูมิภาคของสํานักงานปลัดกระทรวงอุตสาหกรรม ให้สามารถนําไปใช้ประโยชน์ในการบริหารทรัพยากรได้อย่างมีประสิทธิภาพของหน่วยงานต่อไป
โดยมี นางสาวสุนีย์ โสภณ ผู้อํานวยการกองบริหารทรัพยากรบุคคล นางอรวรรณ อัศวพันธ์ หัวหน้ากลุ่มพัฒนาทรัพยากรบุคคล นางสาวลัดดาวัลย์ สันติภิญโญเลิศ อุตสาหกรรมจังหวัดสมุทรสงคราม นางสาวศิริรัตน์ กองทอง นักวิเคราะห์นโยบายและแผนชํานาญการพิเศษ สอจ.สมุทรสงคราม นายสราวุธ พรทิพย์ นักวิเคราะห์นโยบายและแผนชํานาญการพิเศษ สอจ.ปทุมธานี นายณฤพนธ์ ซี่โฮ่ นักวิเคราะห์นโยบายและแผนชํานาญการพิเศษ สอจ. สงขลา นายตรีพงษ์ กลันทปุระ นักวิเคราะห์นโยบายและแผนชํานาญการพิเศษ สอจ.สระบุรี นางณัฏฐนิช ทรงแสงธรรม นักวิเคราะห์นโยบายและแผนชํานาญการ สอจ.ชลบุรี เข้าร่วมประชุมฯ ผ่านรูปแบบการประชุมผ่านสื่ออิเล็กทรอนิกส์ (Zoom Meeting) ณ ห้องประชุมจิตอาสา ชั้น 5 สํานักงานปลัดกระทรวงอุตสาหกรรม
ทั้งนี้ ได้รับเกียรติจาก รศ.ดร.เกรียงไกร บุญเลิศอุทัย รองคณบดีฝ่ายวางแผนและพัฒนา ประธานหลักสูตรวิทยาศาสตรมหาบัณฑิต สาขาวิชาธุรกิจ จุฬาลงกรณ์มหาวิทยาลัย เป็นวิทยากรบรรยายหลักสูตรดังกล่าว
รัฐบาลไทย-ข่าวทำเนียบรัฐบาล-รัฐบาลย้ำเตือนประชาชนตกเป็นเหยื่อมิจฉาชีพ หลังพบประชาชนถูกหลอกให้ลงทุนผ่านระบบคอมพิวเตอร์ ตั้งแต่ 1 มี.ค.65 - 30 มิ.ย.66 ยอดความเสียหายรวมสูงกว่า 11,550 ล้านบาท
วันจันทร์ที่ 10 กรกฎาคม 2566
10/07/2566
รัฐบาลย้ําเตือนประชาชนตกเป็นเหยื่อมิจฉาชีพ หลังพบประชาชนถูกหลอกให้ลงทุนผ่านระบบคอมพิวเตอร์ ตั้งแต่ 1 มี.ค.65 - 30 มิ.ย.66 ยอดความเสียหายรวมสูงกว่า 11,550 ล้านบาท
รัฐบาลย้ําเตือนประชาชนตกเป็นเหยื่อมิจฉาชีพ หลังพบประชาชนถูกหลอกให้ลงทุนผ่านระบบคอมพิวเตอร์ ตั้งแต่ 1 มี.ค.65 - 30 มิ.ย.66 ยอดความเสียหายรวมสูงกว่า 11,550 ล้านบาท
นางสาวรัชดา ธนาดิเรก รองโฆษกประจําสํานักนายกรัฐมนตรี ย้ําเตือน ประชาชนตกเป็นเหยื่อมิจฉาชีพ ซึ่งปัจจุบันมิจฉาชีพใช้อุบายหลากหลายในการหลอกลวงที่แยบยลสร้างความน่าเชื่อถือ ขอให้ประชาชนระมัดระวัง โดยเฉพาะการชักชวนให้ลงทุนในรูปแบบต่าง ๆ ที่มักจะใช้ผลประโยชน์ตอบแทนในอัตราที่สูง เพื่อจูงใจให้หลงเชื่อ ทําให้ประชาชนตกเป็นเหยื่อมิฉาชีพ สูญเสียเงิน ถึงแม้รัฐบาลได้เน้นย้ําให้หน่วยงานที่เกี่ยวข้องเฝ้าระวัง และตรวจสอบอย่างใกล้ชิด แต่ยังมีประชาชนตกเป็นเหยื่อมิจฉาชีพอยู่อย่างต่อเนื่อง
นางสาวรัชดา กล่าวว่า จากรายงานของสํานักงานตํารวจแห่งชาติ พบว่า สถิติคดีออนไลน์ที่ประชาชนแจ้งความผ่านระบบออนไลน์ที่เว็บไซต์ www.thaipoliceonline.com โดยคดีหลอกให้ลงทุนผ่านระบบคอมพิวเตอร์ ตั้งแต่ 1 มี.ค.65 - 30 มิ.ย.66 มีการแจ้งความจํานวนสูงถึง 23,616 คดี ยอดความเสียหายรวมสูงกว่า 11,550 ล้านบาท สําหรับเดือนมิถุนายนที่ผ่านมา มียอดการแจ้งความสูงถึง 876 คดี ยอดความเสียหายรวมสูงกว่า 600 ล้านบาท
“รัฐบาลห่วงใยประชาชน ย้ําเตือนประชาชนมีสติ ไม่ตกเป็นเหยื่อมิฉาชีพ ทั้งนี้ เพื่อเป็นการเสริมสร้างภูมิคุ้มกันไซเบอร์ให้กับประชาชน ประชาชนสามารถติดตามรูปแบบการประชาสัมพันธ์กลโกงได้ที่ www.เตือนภัยออนไลน์.com และ เพจเฟซบุ๊ก “เตือนภัยออนไลน์” ปรึกษา-ขอคําแนะนําได้ที่ สายด่วน บช.สอท. 1441 หรือ ศูนย์ PCT 081-866-3000 โดยผู้เสียหายสามารถติดต่อธนาคารของตนเองเพื่อทําการระงับบัญชี โดยธนาคารจะออก Bank ID ผ่าน sms และขอให้ผู้เสียหายไปแจ้งความกับตํารวจที่ใดก็ได้โดยเร็ว โดยไม่ต้องคํานึงถึงท้องที่เกิดเหตุภายใน 72 ชั่วโมง หรือแจ้งความผ่านระบบออนไลน์ได้ที่เว็บไซต์ www.thaipoliceonline.com” นางสาวรัชดา ย้ํา
รัฐบาลไทย-ข่าวทำเนียบรัฐบาล-ผู้ช่วยรัฐมนตรีฯ ธีระยุทธ เป็นประธานเปิดงาน Smart SME EXPO 2023 ครั้งที่ 9 อิมแพ็ค เมืองทองธานี
วันจันทร์ที่ 10 กรกฎาคม 2566
10/07/2566
ผู้ช่วยรัฐมนตรีฯ ธีระยุทธ เป็นประธานเปิดงาน Smart SME EXPO 2023 ครั้งที่ 9 อิมแพ็ค เมืองทองธานี
ผู้ช่วยรัฐมนตรีฯ ธีระยุทธ เป็นประธานเปิดงาน Smart SME EXPO 2023 ครั้งที่ 9 อิมแพ็ค เมืองทองธานี
เมื่อวันที่ 6 กรกฎาคม 2566 นายธีระยุทธ วานิชชัง ผู้ช่วยรัฐมนตรีประจํากระทรวงอุตสาหกรรม เป็นประธานเปิดงาน Smart SME EXPO 2023 ครั้งที่ 9 โดยมี นางสาวณรินณ์ทิพ วิริยะบัณฑิตกุล ประธานเจ้าหน้าที่บริหาร บริษัท พีเอ็มจี คอร์ปอเรชั่น จํากัด ผู้จัดงาน Smart SME EXPO 2023 ให้การต้อนรับ ณ ฮอลล์ 7 – 8 ศูนย์แสดงสินค้าและการประชุมอิมแพ็ค เมืองทองธานี
สําหรับงานแฟรนไชส์ธุรกิจแห่งปี Smart SME EXPO 2023 ครั้งที่ 9 จัดภายใต้แนวคิด 9 Mega Trend รวม 9 เทรนด์ธุรกิจสุดฮิต แบ่งเป็น 7 โซนธุรกิจ กว่า 250 บูธ ได้แก่ โซนแฟรนไชส์ โซนหน่วยงานภาครัฐและสถาบันการเงิน โซนความงามและสุขภาพ โซนนวัตกรรมและเทคโนโลยี โซนอาหาร และพิเศษปีนี้มีโซนสตรีทฟู้ด รวมถึงโซนคาเฟ่ พร้อมการเสวนาให้ความรู้อบรมอาชีพฟรี การเจรจาจับคู่ธุรกิจทั้งในและต่างประเทศ โดยงานจัดต่อเนื่องระหว่างวันที่ 6-9 กรกฎาคม 2566 ณ ฮอลล์ 7-8 ศูนย์แสดงสินค้าและการประชุมอิมแพ็ค เมืองทองธานี
รัฐบาลไทย-ข่าวทำเนียบรัฐบาล-พ่อเมืองขอนแก่น กำชับฝ่ายปกครองบูรณาการหน่วยงานที่เกี่ยวข้อง เข้มงวดกวดขันตรวจตราสถานบริการ และสถานประกอบการในพื้นที่ ให้ปฏิบัติตามกฎหมายอย่างเคร่งครัด
วันอาทิตย์ที่ 9 กรกฎาคม 2566
09/07/2566
พ่อเมืองขอนแก่น กําชับฝ่ายปกครองบูรณาการหน่วยงานที่เกี่ยวข้อง เข้มงวดกวดขันตรวจตราสถานบริการ และสถานประกอบการในพื้นที่ ให้ปฏิบัติตามกฎหมายอย่างเคร่งครัด
พ่อเมืองขอนแก่น กําชับฝ่ายปกครองบูรณาการหน่วยงานที่เกี่ยวข้อง เข้มงวดกวดขันตรวจตราสถานบริการ และสถานประกอบการในพื้นที่ ให้ปฏิบัติตามกฎหมายอย่างเคร่งครัด
วันนี้ (9 ก.ค. 66) นายไกรสร กองฉลาด ผู้ว่าราชการจังหวัดขอนแก่น เปิดเผยว่า กระทรวงมหาดไทย ได้ดําเนินมาตรการป้องกันและจัดระเบียบสังคมเพื่อสร้างความผาสุก สร้างสังคมที่สงบสุขให้กับพี่น้องประชาชนในพื้นที่ โดย นายสุทธิพงษ์ จุลเจริญ ปลัดกระทรวงมหาดไทย ได้เน้นย้ําให้ผู้ว่าราชการจังหวัด และนายอําเภอ ดําเนินการเข้มงวดกวดขัน ป้องปราม จัดระเบียบสังคม โดยเฉพาะอย่างยิ่งการให้บริการของสถานบริการ และสถานประกอบการที่มีลักษณะคล้ายสถานบริการ ซึ่งพบว่าในหลายพื้นที่ได้มีการลักลอบกระทําผิดกฎหมาย และชุดปฏิบัติการพิเศษกรมการปกครองได้บูรณาการร่วมกับชุดปฏิบัติการพิเศษของที่ทําการปกครองจังหวัดและที่ทําการปกครองอําเภอเข้าจับกุมในช่วงเวลาที่ผ่านมา
นายไกรสร กองฉลาด ผู้ว่าราชการจังหวัดขอนแก่น กล่าวว่า เมื่อเวลาเที่ยงคืนของวันนี้ จังหวัดขอนแก่นโดยที่ทําการปกครองจังหวัดขอนแก่น ได้ดําเนินการตรวจตรา กวดขัน สถานประกอบการที่มีลักษณะคล้ายสถานบริการ ตามคําสั่งหัวหน้า คสช. ที่ 22/2558 และกฎหมายว่าด้วยสถานบริการฯ ในพื้นที่อําเภอเมืองขอนแก่น จังหวัดขอนแก่น โดยแบ่งออกเป็น 2 โซน คือ โซนที่ 1 (พื้นที่ในเมือง) และโซนที่ 2 (หลังมหาวิทยาลัยขอนแก่น) รวม 6 ร้าน โดยได้พบว่า “ร้านบันทึกเล่มใหม่” โซนหลังมหาวิทยาลัยขอนแก่น ได้มีการกระทําความผิด โดยพนักงานฝ่ายปกครองได้แจ้งขอกล่าวหาจําหน่ายเครื่องดื่มแอลกอฮอล์เกินเวลาที่กฎหมายกําหนด และจําหน่ายสุราโดยไม่ได้รับอนุญาต พร้อมได้ทําการส่งพนักงานสอบสวนเพื่อดําเนินการตามกฎหมายต่อไป
นายไกรสร กองฉลาด ผู้ว่าราชการจังหวัดขอนแก่น กล่าวย้ําว่า "จังหวัดขอนแก่นได้กําชับเจ้าของสถานประกอบการคล้ายสถานบริการทุกร้านให้ปฏิบัติตามกฎหมายตามคําสั่งหัวหน้า คสช. ที่ 22/2558 และ กฎหมายว่าด้วยสถานบริการฯ ให้ปฏิบัติตามกฎหมาย ทั้งเรื่องเวลาปิดให้บริการตามเวลาที่กฎหมายกําหนด ห้ามพกพาอาวุธ และยาเสพติดทุกชนิดเข้ามาในร้านโดยเด็ดขาด และหากพี่น้องประชาชนพบการกระทําความผิด ขอให้แจ้งสายด่วนศูนย์ดํารงธรรม 1567 เพื่อเจ้าหน้าที่จะได้ดําเนินการกับกลุ่มผู้กระทําความผิด และรักษาความเป็นระเบียบเรียบร้อยในสังคม ทําให้พี่น้องประชาชนสามารถใช้ชีวิตในสังคมได้อย่างมีความสุข บ้านเมืองเกิดความผาสุกอย่างยั่งยืน"
รัฐบาลไทย-ข่าวทำเนียบรัฐบาล-​โฆษกรัฐบาลกราบลานายกรัฐมนตรี ลาออกจากตำแหน่งรองเลขาธิการนายกรัฐมนตรีฝ่ายการเมือง และโฆษกประจำสำนักนายกรัฐมนตรี เพื่อไปปฏิบัติหน้าที่ ส.ส.
วันจันทร์ที่ 10 กรกฎาคม 2566
10/07/2566
​โฆษกรัฐบาลกราบลานายกรัฐมนตรี ลาออกจากตําแหน่งรองเลขาธิการนายกรัฐมนตรีฝ่ายการเมือง และโฆษกประจําสํานักนายกรัฐมนตรี เพื่อไปปฏิบัติหน้าที่ ส.ส.
​โฆษกรัฐบาลกราบลานายกรัฐมนตรี ลาออกจากตําแหน่งรองเลขาธิการนายกรัฐมนตรีฝ่ายการเมือง และโฆษกประจําสํานักนายกรัฐมนตรี เพื่อไปปฏิบัติหน้าที่ ส.ส.
วันนี้ (10 กรกฎาคม 2566) เวลา 10.00 น. ณ บริเวณทางเชื่อมตึกไทยคู่ฟ้าและตึกภักดีบดินทร์ ทําเนียบรัฐบาล นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี แถลงข่าวต่อสื่อมวลชน ว่า เนื่องจากทางสภาผู้แทนราษฎร โดยนายวันมูหะมัดนอร์ มะทา ประธานรัฐสภาและประธานสภาผู้แทนราษฎร ได้ลงนามในประกาศการเลื่อนลําดับสมาชิกสภาผู้แทนราษฎรในระบบบัญชีรายชื่อ มาแทนสมาชิกที่ได้ลาออกไปก่อนหน้านี้ โดยเมื่อช่วงเช้าที่ผ่านมา ตนได้เข้าพบพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่อเรียนแจ้งและกราบลานายกรัฐมนตรีเนื่องในโอกาสที่จะไปทําหน้าที่เป็นสมาชิกสภาผู้แทนราษฎร ซึ่งนายกรัฐมนตรีได้อวยพรให้มีกําลังใจ มีกําลังกายที่ดี เพื่อปฏิบัติหน้าที่ในฐานะสมาชิกสภาผู้แทนราษฎรอย่างเต็มความสามารถ เพื่อประโยชน์ของประเทศชาติบ้านเมืองและประชาชน
ทั้งนี้ ขอกราบขอบพระคุณนายกรัฐมนตรีเป็นอย่างสูงที่ได้กรุณาไว้วางใจตลอดระยะเวลากว่า 3 ปีที่ผ่านมา ให้ดํารงตําแหน่งโฆษกรัฐบาล 2 ครั้ง และมอบหมายให้ปฏิบัติหน้าที่รองเลขาธิการนายกรัฐมนตรีฝ่ายการเมือง โดยให้กํากับดูแลในส่วนงานที่สําคัญที่ผ่านมา ทั้งในเรื่องการต่างประเทศ เรื่องนโยบายและยุทธศาสตร์ เรื่องการประสานงานการเมือง รวมถึงภารกิจของนายกรัฐมนตรี และเรื่องการกํากับดูแลสํานักโฆษก
“ขอกราบขอบพระคุณท่านนายกรัฐมนตรี ที่มอบความไว้วางใจและให้ดําเนินการในช่วงที่ผ่านมา และในส่วนของการทํางานของผม 3 ปีกว่า ต้องขอขอบคุณเพื่อนร่วมงานทุกท่านที่สํานักเลขาธิการนายกรัฐมนตรี ที่ได้ร่วมมือกันทํางาน รวมถึงสํานักเลขาธิการคณะรัฐมนตรีที่ได้ดําเนินการในเรื่องของภารกิจต่าง ๆ ด้วย และขอขอบคุณสื่อมวลชนทุกท่าน ที่ได้กรุณาในการนําเสนอข่าวจากรัฐบาลไปถึงประชาชนตลอดเวลาที่ผ่านมา สําหรับภารกิจจากนี้ไป ท่านนายกรัฐมนตรีได้มอบหมายให้รองโฆษกประจําสํานักนายกรัฐมนตรี ทั้ง 3 คน ดําเนินการสื่อสารงานของรัฐบาลกับประชาชนต่อไป และต้องขอกราบขอบพระคุณทุกท่านที่ให้กําลังใจมายังทุกช่องทางในระหว่างที่ผมปฏิบัติหน้าที่ในตําแหน่งรองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี ที่ทําเนียบรัฐบาลครับ” นายอนุชาฯ กล่าว
นายอนุชาฯ ยังกล่าวว่า ขณะนี้อยู่ในระหว่างรอเอกสารจากสภาฯ เพื่อเตรียมนําไปรายงานตัวต่อสภาฯ ในวันที่ 12 ก.ค. 66 และจะได้ร่วมโหวตเลือกนายกรัฐมนตรีในวันที่ 13 ก.ค. นี้
รัฐบาลไทย-ข่าวทำเนียบรัฐบาล-กรมทางหลวงชนบท บำรุงถนนสาย นม.1015 จังหวัดนครราชสีมา เสร็จสมบูรณ์
วันจันทร์ที่ 10 กรกฎาคม 2566
กรมทางหลวงชนบท บํารุงถนนสาย นม.1015 จังหวัดนครราชสีมา เสร็จสมบูรณ์
เพิ่มประสิทธิภาพการคมนาคมขนส่งระหว่างตําบล อําเภอ เพิ่มความปลอดภัย และยกระดับการเดินทางให้กับประชาชนอย่างเป็นรูปธรรม
กรมทางหลวงชนบท (ทช.) กระทรวงคมนาคม โดยสํานักบํารุงทาง ดําเนินโครงการงานบํารุงถนนทางหลวงชนบทสาย นม.1015 แยก ทล.2 - บ้านหนองหัวฟาน อําเภอโนนสูง และขามสะแกแสง จังหวัดนครราชสีมา ช่วง กม. ที่ 1+000 - 3+375 รวมระยะทาง 2.375 กิโลเมตร เป็นโครงการซ่อมฟื้นฟูทางหลวงชนบทอันเนื่องมาจากเหตุภัยพิบัติ ทช. จึงได้ดําเนินการซ่อมสร้างผิวทางแบบแอสฟัลท์คอนกรีต มีผิวจราจรกว้าง 8 - 12 เมตร ไหล่ทางกว้างข้างละ 1 - 2 เมตร พร้อมก่อสร้างท่อระบายน้ําคอนกรีตเสริมเหล็ก ติดตั้งไฟฟ้าแสงสว่าง และป้ายอํานวยความปลอดภัย ใช้งบประมาณ 24.975 ล้านบาท ปัจจุบันได้ดําเนินการเสร็จสมบูรณ์ จะช่วยเพิ่มประสิทธิภาพการเดินทางระหว่างตําบล อําเภอ สนับสนุนการคมนาคมขนส่งในพื้นที่ ให้ประชาชนสัญจรได้อย่างสะดวกปลอดภัยมากยิ่งขึ้น
รัฐบาลไทย-ข่าวทำเนียบรัฐบาล-นายชยธรรม์ พรหมศร ปลัดกระทรวงคมนาคม เป็นประธานเปิดกิจกรรมสร้างเครือข่ายประชาสัมพันธ์ของกระทรวงคมนาคม
วันจันทร์ที่ 10 กรกฎาคม 2566
นายชยธรรม์ พรหมศร ปลัดกระทรวงคมนาคม เป็นประธานเปิดกิจกรรมสร้างเครือข่ายประชาสัมพันธ์ของกระทรวงคมนาคม
....
นายชยธรรม์ พรหมศร ปลัดกระทรวงคมนาคม เป็นประธานพิธีเปิดกิจกรรมสร้างเครือข่ายประชาสัมพันธ์ โครงการดําเนินงานประชาสัมพันธ์เชิงรุกของกระทรวงคมนาคม โดยมี นายพิศักดิ์ จิตวิริยะวศิน รองปลัดกระทรวงคมนาคม พร้อมด้วยผู้บริหาร หัวหน้าหน่วยงานและบุคลากรด้านการประชาสัมพันธ์ของกระทรวงคมนาคม ร่วมกิจกรรม เมื่อวันที่ 7 กรกฎคม 2566 ณ หอประชุมราชรถสโมสร กระทรวงคมนาคม
นายชยธรรม์ พรหมศร กล่าวว่า กระทรวงคมนาคม เป็นหน่วยงานขับเคลื่อนนโยบายและยุทธศาสตร์การพัฒนาโครงสร้างพื้นฐาน และการให้บริการด้านคมนาคมขนส่งของประเทศในทุกโหมดการเดินทางทั้งทางบก ราง น้ํา และอากาศ อย่างบูรณาการให้สอดคล้องกับทิศทางการพัฒนาประเทศตามนโยบายรัฐบาล ภายใต้ยุทธศาสตร์ชาติ 20 ปี ซึ่งการดําเนินภารกิจโครงการต่าง ๆ ต้องอาศัยการประชาสัมพันธ์สร้างการรับรู้เพื่อให้เกิดความเข้าใจ และชี้แจงข้อสงสัยที่คลาดเคลื่อนอันมีผลต่อความเชื่อมั่นในการดําเนินโครงการ และภาพลักษณ์ที่ดีของกระทรวงฯ ดังนั้น การสื่อสารประชาสัมพันธ์จึงเป็นส่วนสําคัญ เป็นภารกิจที่ต้องดําเนินการอย่างรวดเร็วทันสถานการณ์ มีความถูกต้อง ครบถ้วน สามารถตอบคําถามของสาธารณชนให้เกิดความเข้าใจในสิ่งที่กระทรวงฯ ต้องการสื่อสารโดยง่าย ด้วยการสื่อสารที่ตรงจุด ตรงใจ ตรงเป้าหมาย มีความทันต่อกระแสนิยม ด้วยเป้าหมายสําคัญคือการสร้างการรับรู้ให้กับประชาชนและเสริมสร้างการมีส่วนร่วมของทุกภาคส่วน โดยการขับเคลื่อนงานประชาสัมพันธ์ของกระทรวงคมนาคม ต้องมีการวางแผนการดําเนินงานด้านการประชาสัมพันธ์แบบเชิงรุกที่มีการใช้สื่อต่าง ๆ อย่างเหมาะสมผู้ปฏิบัติงานด้านประชาสัมพันธ์ต้องพัฒนาทักษะและอัปเดตข้อมูลใหม่ ๆ ปรับปรุงการนําเสนอข่าวสารให้มีความทันสมัย เลือกช่องทางการสื่อสารและรูปแบบที่เหมาะสม ด้วยการวิเคราะห์กลุ่มเป้าหมายที่ตรงประเภท รวมถึงหน่วยงานด้านการประชาสัมพันธ์ต้องมีการบูรณาการร่วมกัน เพื่อเชื่อมโยงข้อมูลและแผนการดําเนินงานที่เกี่ยวข้องสอดคล้องกัน เป็นภาพรวมของกระทรวงคมนาคม ในการดําเนินโครงสร้างพื้นฐานด้านคมนาคมขนส่ง ที่สะดวกปลอดภัย ตรงเวลา ราคาสมเหตุสมผล
กิจกรรมสร้างเครือข่ายประชาสัมพันธ์ดังกล่าว เป็นส่วนหนึ่งของโครงการดําเนินงานประชาสัมพันธ์เชิงรุกของกระทรวงคมนาคม มีวัตถุประสงค์เพื่อให้ผู้ปฏิบัติงานด้านประชาสัมพันธ์ ได้รับองค์ความรู้ใหม่ สามารถนําไปใช้เป็นแนวทางในการดําเนินงานประชาสัมพันธ์ เพิ่มพูนทักษะของบุคลากรให้สอดคล้องกับบริบท สถานการณ์ พฤติกรรมการรับรู้ข้อมูลข่าวสารของกลุ่มเป้าหมายในปัจจุบัน รวมทั้งเสริมสร้างทักษะพัฒนาเครือข่ายในการขับเคลื่อนภารกิจการประชาสัมพันธ์ของกระทรวงฯ ให้เข้มแข็ง นําไปสู่ผลสัมฤทธิ์ในการประชาสัมพันธ์เผยแพร่ข้อมูลข่าวสารของรัฐบาลและกระทรวงฯ สู่สาธารณชนได้อย่างมีประสิทธิภาพ เป็นไปในทิศทางเดียวกัน
รัฐบาลไทย-ข่าวทำเนียบรัฐบาล-รมว.อว. เยี่ยมชมสถาบันมาตรวิทยาแห่งชาติ (มว.) ดันมาตรวิทยาไทยก้าวสู่มาตรวิทยาสากล
วันจันทร์ที่ 10 กรกฎาคม 2566
รมว.อว. เยี่ยมชมสถาบันมาตรวิทยาแห่งชาติ (มว.) ดันมาตรวิทยาไทยก้าวสู่มาตรวิทยาสากล
รมว.อว. เยี่ยมชมสถาบันมาตรวิทยาแห่งชาติ (มว.) ดันมาตรวิทยาไทยก้าวสู่มาตรวิทยาสากล
เมื่อวันที่ 19 มิ.ย.ศ.(พิเศษ) ดร.เอนก เหล่าธรรมทัศน์รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) พร้อมนายสัมพันธ์ เย็นสําราญที่ปรึกษารัฐมนตรีว่าการกระทรวง อว. ลงพื้นที่ตรวจเยี่ยมสถาบันมาตรวิทยาแห่งชาติ โดยมีพลตํารวจโทพรชัย สุธีรคุณผู้อํานวยการสถาบันมาตรวิทยาแห่งชาติ คณะผู้บริหารและบุคลากรในหน่วยงานให้การต้อนรับ ณ ห้องประชุม 206 อาคารสํานักงานกลาง สถาบันมาตรวิทยาแห่งชาติ จ.ปทุมธานี
ศ.(พิเศษ) ดร.เอนกกล่าวว่า สถาบันมาตรวิทยาแห่งชาติเป็นแม่ของการวัดที่มีมาตรฐานร่วมกันทั่วโลก เป็นเครื่องบ่งชี้ว่าประเทศไทยมีความเจริญก้าวหน้าขึ้นเป็นลําดับ ซึ่งประเทศไทยมีการดําเนินการเรื่องมาตรวิทยานี้มาตั้งแต่สมัยโบราณ และพัฒนาเรื่อยมาเป็นมาตรวิทยาในปัจจุบันซึ่งได้รับการยอมรับจากทั่วโลก โดยโลกที่มีการพัฒนาของเทคโนโลยีและวิทยาศาสตร์อยู่ตลอดเวลา ทําให้เราต้องก้าวให้เร็วขึ้น ก้าวให้ยาวขึ้น พร้อมกับการสร้างเครือข่ายพันธมิตรในระดับนานาชาติ ผ่านการผนวกกําลังกันของบุคลากรและผู้นําที่เข้มแข็ง ผู้นําและผู้ตามจะต้องใช้ใจร่วมกัน ผู้ตามต้องเรียนรู้การเป็นผู้นํามากขึ้นเรื่อย ๆ ศึกษาการทํางานเพื่อก้าวขึ้นมาเป็นผู้นําในอนาคต ที่สําคัญ ขอให้บุคลากรทุกท่านหมั่นเรียนรู้อยู่เสมอ อย่าทําตัวเป็นน้ําเต็มแก้ว ใฝ่เรียนรู้เพื่อพัฒนามาตรฐาน พัฒนาวิทยาศาสตร์ของไทยให้เจริญก้าวหน้าต่อไปอย่างไม่มีที่สิ้นสุด
ด้านพลตํารวจโทพรชัยกล่าวว่า สถาบันมาตรวิทยาก่อตั้งขึ้นมาเป็นเวลา 25 ปี ตามพระราชบัญญัติพัฒนามาตรวิทยาแห่งชาติ พ.ศ. 2540 ให้เป็นหน่วยงานของรัฐที่มีการบริหารงานอิสระภายใต้การกํากับดูแลของกระทรวง อว. โดยเป็นองค์กรที่เน้นการทํางานเรื่องการพัฒนาระบบมาตรวิทยาแห่งชาติให้สอดคล้องกับระบบมาตรวิทยาสากล ในการดําเนินการของสถาบันมาตรวิทยาแห่งชาติได้มีการพัฒนาอย่างดี มั่นคง แข็งแรง มาเป็นลําดับ ได้รับความชื่นชมจากนานาประเทศ ทําให้มาตรวิทยาของไทยกลายเป็นสากลได้ในปัจจุบัน
หลังจากนั้นได้ตรวจเยี่ยมอาคารพัฒนามาตรฐานการวัดเพื่อรองรับการพัฒนาระบบราง ซึ่งเป็นอาคารที่พัฒนาขีดความสามารถมาตรฐานการวัดแห่งชาติในด้านแรงขนาด 10 MN เพื่อรองรับความถูกต้องของการทดสอบ Compressive strength ของหมอนคอนกรีต, Flash Butt / Aluminothermic welded rail jointt ด้านความยาวและมิติ เพื่อรองรับความถูกต้องของการทดสอบรางรถไฟฟ้า ด้านการวัดคุณสมบัติความเข้ากันได้ทางแม่เหล็กไฟฟ้า (Electromagnetic Compatibility : EMC) และด้านการสั่นสะเทือนย่านความถี่ต่ํา ตลอดจนสามารถติดตั้งระบบปรับเทียบเวลาผ่านอินเตอร์เน็ตชนิด PTP (Precision Time Protocol) ที่มีความถูกต้องสูง
อาคารผดุงมาตร เป็นอาคารห้องปฏิบัติการมาตรวิทยาของประเทศไทย ซึ่งเป็นสถานที่ที่ดูแล รักษา และถ่ายทอดเวลามาตรฐานของประเทศไทย โดยใช้นาฬิกาอะตอมซีเซียมซึ่งเป็นนิยามของหน่วยวินาทีในปัจจุบัน นอกจากนี้ยังมีการพัฒนาวิจัยเทคโนโลยีควอนตัม เพื่อสร้างนาฬิกาอะตอมเชิงแสง โดยในปีที่ผ่านมาทางนักวิจัย มว. ประสบความสําเร็จในการกักขังไอออนได้เป็นครั้งแรกของประเทศไทย โดยเป้าหมายของนาฬิกาอะตอมเชิงแสง คือ ประเทศไทยจะมีส่วนร่วมในการกําหนดนิยามของหน่วยวินาทีในอนาคต
รัฐบาลไทย-ข่าวทำเนียบรัฐบาล-เห็นชอบ MOU ไทย-คอซอวอ เพิ่มการส่งออกสินค้าไทย
วันจันทร์ที่ 10 กรกฎาคม 2566
10/07/2566
เห็นชอบ MOU ไทย-คอซอวอ เพิ่มการส่งออกสินค้าไทย
วันพฤหัสบดีที่ 22 มิถุนายน 2566
ต่อจากนี้ไป ขอเชิญรับฟังไทยคู่ฟ้า
คณะรัฐมนตรีเห็นชอบบันทึกความเข้าใจว่าด้วยการหารือทวิภาคีระหว่างราชอาณาจักรไทยกับสาธารณรัฐคอซ
อวอ ซึ่งลงนามระหว่างวันที่ 22 – 24 มิ.ย.2566 เพื่อส่งเสริมความสัมพันธ์ระหว่าง 2 ประเทศโดยยึด 3
หลักการ คือ ความเป็นเอกราชและความเสมอภาคของอธิปไตย
การไม่แทรกแซงกิจการภายในของประเทศอื่น และช่วยเหลือกันในสาขาที่ตกลงร่วมกัน ทั้งนี้ คอซอวอ
เป็นประเทศใหม่ในยุโรปอยู่ระหว่างการพัฒนาจึงมีศักยภาพรองรับสินค้าและการลงทุนจากไทย โดยปี 2565
คอซอวอนําเข้าสินค้าจากไทยมูลค่ากว่า 12.6 ล้านดอลลาร์สหรัฐ สินค้าที่สําคัญ เช่น เนื้อเป็ดแช่แข็ง
ปลาทูน่ากระป๋อง กระดาษ ทั้งนี้
การจัดทําบันทึกความเข้าใจฉบับนี้ไม่ได้มีผลเป็นการสร้างความผูกพันต่อคณะรัฐมนตรีชุดต่อไป
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ผู้ตรวจฯ วีระกิตติ์  ลงพื้นที่เพชรบูรณ์ยกบริษัท รพีพลฯ ต้นแบบผู้ประกอบการเหมืองแร่ เดินตามแนวอุตสาหกรรมวิถีใหม่ "เหมืองแร่ดี คู่ชุมชน"
วันจันทร์ที่ 10 กรกฎาคม 2566
10/07/2566
ผู้ตรวจฯ วีระกิตติ์  ลงพื้นที่เพชรบูรณ์ยกบริษัท รพีพลฯ ต้นแบบผู้ประกอบการเหมืองแร่ เดินตามแนวอุตสาหกรรมวิถีใหม่ "เหมืองแร่ดี คู่ชุมชน"
ผู้ตรวจฯ วีระกิตติ์  ลงพื้นที่เพชรบูรณ์ยกบริษัท รพีพลฯ ต้นแบบผู้ประกอบการเหมืองแร่ เดินตามแนวอุตสาหกรรมวิถีใหม่ "เหมืองแร่ดี คู่ชุมชน"
วันอังคารที่ 4 กรกฎาคม 2566 นายวีระกิตติ์ รันทกิจธนวิชญ์ ผู้ตรวจราชการกระทรวงอุตสาหกรรม ลงพื้นที่จังหวัดเพชรบูรณ์ ตรวจเยี่ยมและติดตามผลการดําเนินโครงการเพิ่มประสิทธิภาพการกํากับ ดูแล และส่งเสริมการประกอบการเหมืองแร่ ตามแนวอุตสาหกรรมวิถีใหม่ "เหมืองแร่ดี คู่ชุมชน" โดยมี นายพสุ สุครีวก อุตสาหกรรมจังหวัดเพชรบูรณ์ และเจ้าหน้าที่สํานักงานอุตสาหกรรมจังหวัดเพชรบูรณ์ ให้การต้อนรับ
โดยได้ลงพื้นที่ตรวจราชการ ณ บริษัท รพีพล จํากัด (โรงโม่หินเทพประทานพร 2) ตั้งอยู่ ณ เลขที่ 299 หมู่ที่ 2 ตําบลซับสมอทอด อําเภอบึงสามพัน จังหวัดเพชรบูรณ์ ประกอบกิจการ โม่ บด ย่อยหิน ซึ่งได้ดําเนินการตามนโยบาย MIND ทั้ง 4 มิติ ได้แก่
1. ความสําเร็จทางธุรกิจ ได้มีการขยายการผลิตเพื่อรองรับการพัฒนาเส้นทางหลวงหลักของประเทศจากภาคตะวันตกไปยังภาคตะวันออก ซึ่งเป็นเส้นทางเศรษฐกิจสําคัญของประเทศในอนาคต และเพื่อรองรับการขยายเขตอุตสาหกรรมในพื้นที่อําเภอบึงสามพันและพื้นที่ใกล้เคียง
2. การดูแลสังคมและชุมชน ได้สร้างความรู้ความเข้าใจในการทําเหมืองแร่ให้กับภาคประชาชนโดยรอบ พร้อมทั้งดําเนินโครงการตรวจเฝ้าระวังสุขภาพของประชาชนโดยรอบเหมืองแร่ มีการจัดตั้งโรงผลิตน้ําดื่มสะอาดให้กับชุมชน เป็นต้น
3. การรักษาสิ่งแวดล้อม ได้ทําเหมืองแบบขั้นบันได้เพื่อลดการฟุ้งกระจายของฝุ่นละอองและลดเสียงรบกวนโดยมีเวลาการระเบิดหินตามช่วงเวลาที่กําหนด มีการติดตั้งหัวสเปรย์ฉีดพ่นน้ําแบบฝอยละอองเพื่อดักจับฝุ่นละอองที่ฟุ้งกระจายมีความสูง 6 เมตร จํานวน 27 ต้น ระยะห่างระหว่างต้น 5 เมตร มีการก่อสร้างกําแพงกันฝุ่นและเสียงความยาว 510 เมตร สูง 5 เมตร และมีการปลูกต้นไม้ตามแนวกําแพงฝุ่นและป้องกันเสียงรอบโรงงาน
4. การกระจายรายได้สู่ชุมชน ได้สร้างอาชีพให้กับชุมชนโดยให้การสนับสนุน ส่งเสริม และพัฒนาผลิตภัณฑ์ต่าง ๆ ของชุมชน อาทิ ไม้กวาดรีไซเคิลจากขวดพลาสติก ตะกร้าสาน พรมเช็ดเท้าจากเศษผ้า เป็นต้น
ทั้งนี้ ผู้ตรวจฯ วีระกิตติ์ ได้ชื่นชม บริษัทฯ ที่ได้ดําเนินการตามนโยบายต่าง ๆ ของกระทรวงอุตสาหกรรมได้เป็นอย่างดี และได้เน้นย้ําให้เจ้าหน้าที่ของสํานักงาน ดําเนินงานตามนโยบาย MIND ทั้ง 4 มิติ ให้มีประสิทธิภาพและเกิดผลสัมฤทธิ์ให้เห็นเป็นรูปธรรม ตามแนวคิด "ใช้ หัว และ ใจ ปั้นอุตสาหกรรมคู่ชุมชน" ต่อไป
รัฐบาลไทย-ข่าวทำเนียบรัฐบาล-ปลัดฯ จตุพร สร้างผู้นำเครือข่ายจิตอาสา ปลูกป่าเพื่ออนุรักษ์ ฟื้นฟู ป่าต้นน้ำ ป่าชายเลน และป้องกันไฟป่า รุ่นที่ 6
วันพุธที่ 19 กรกฎาคม 2566
ปลัดฯ จตุพร สร้างผู้นําเครือข่ายจิตอาสา ปลูกป่าเพื่ออนุรักษ์ ฟื้นฟู ป่าต้นน้ํา ป่าชายเลน และป้องกันไฟป่า รุ่นที่ 6
ปลัดฯ จตุพร สร้างผู้นําเครือข่ายจิตอาสา ปลูกป่าเพื่ออนุรักษ์ ฟื้นฟู ป่าต้นน้ํา ป่าชายเลน และป้องกันไฟป่า รุ่นที่ 6
ปลัดฯ จตุพร สร้างผู้นําเครือข่ายจิตอาสา ปลูกป่าเพื่ออนุรักษ์ ฟื้นฟู ป่าต้นน้ํา ป่าชายเลน และป้องกันไฟป่า รุ่นที่ 6
วันที่ 17 กรกฎาคม 2566 เวลา 09.30 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) เป็นประธานในพิธีเปิด โครงการฝึกอบรมหลักสูตร "จิตอาสา" ตามโครงการปลูกป่าเพื่ออนุรักษ์ ฟื้นฟู ป่าต้นน้ํา ป่าชายเลน และป้องกันไฟป่า รุ่นที่ 6 เพื่อให้ผู้เข้ารับการฝึกอบรมมีความรู้ด้านทฤษฎีการฟื้นฟูป่า รักษาต้นน้ํา และควบคุมไฟป่า ควบคู่ไปกับการฝึกทักษะและเทคนิคการปฏิบัติงานดับไฟป่าขั้นพื้นฐาน มีความรู้ความเข้าใจในการวางแผนฟื้นฟูป่า รักษาต้นน้ํา และควบคุมไฟป่า ตลอดจนสามารถถ่ายทอดองค์ความรู้ได้ต่อไป โดยมี นายเจนเจตน์ เจนนาวิน รองผู้ว่าราชการจังหวัดอุดรธานี คณะผู้บริหาร ทส. พร้อมด้วยส่วนราชการในพื้นที่ องค์กร เครือข่าย และภาคประชาชน เข้าร่วม ณ โรงแรมนภาลัย ตําบลหมากแข้ง อําเภอเมือง จังหวัดอุดรธานี
ปกท.ทส. กล่าวว่า โครงการปลูกป่าเพื่ออนุรักษ์ ฟื้นฟู ป่าต้นน้ํา ป่าชายเลน และป้องกันไฟป่า เป็นโครงการสําคัญของศูนย์อํานวยการใหญ่จิตอาสาพระราชทาน ร่วมกับหน่วยงานที่เกี่ยวข้องทุกภาคส่วน เพื่อดําเนินการแก้ไขปัญหาความเสื่อมโทรมของทรัพยากรป่าไม้และปัญหาไฟป่า ที่ส่งผลกระทบต่อความสมดุลของระบบนิเวศ ก่อให้เกิดการเปลี่ยนแปลงของสภาพภูมิอากาศ เกิดภัยธรรมชาติที่ถี่และรุนแรงขึ้น กระทบต่อความเป็นอยู่และคุณภาพชีวิตของมนุษย์ ซึ่งการดําเนินงานตามโครงการฯ จําเป็นต้องอาศัยความร่วมมือจากทุกภาคส่วน ดังนั้น การฝึกอบรมฯ ในครั้งนี้ มีความสําคัญในการสร้างผู้นําเครือข่าย เพื่อเผยแพร่และถ่ายทอดองค์ความรู้แก่ทุกภาคส่วน ให้สามารถดําเนินกิจกรรมต่าง ๆ ทั้งด้านการอนุรักษ์ฟื้นฟูป่า การรักษาต้นน้ําลําธาร และการป้องกันไฟป่า ได้อย่างถูกต้อง และเกิดประสิทธิภาพ โดยผู้ผ่านการฝึกอบรมทุกท่านจะมีความรู้ ความเข้าใจ และมีความพร้อมในการปฏิบัติงาน สามารถเป็นผู้นําเครือข่ายจิตอาสาพระราชทาน ในอันที่จะร่วมกันอนุรักษ์ฟื้นฟูทรัพยากรป่าไม้ และแก้ไขปัญหาไฟป่า รวมทั้งสามารถถ่ายทอดองค์ความรู้ให้กับส่วนราชการ องค์กร เครือข่าย และภาคประชาชนในพื้นที่ได้อย่างมีประสิทธิภาพ นําไปสู่ความมั่นคง ทางทรัพยากร ธรรมชาติ สังคม และเศรษฐกิจ สู่การพัฒนาที่ยั่งยืน ที่สําคัญยิ่ง นั่นคือการแสดงความจงรักภักดี และสํานึกในพระมหากรุณาธิคุณของพระบาทสมเด็จพระวชิรเกล้าเจ้าอยู่หัว ที่ทรงปฏิบัติพระราชกรณียกิจนานัปการ เพื่อประโยชน์สุขแห่งอาณาราษฎร
รัฐบาลไทย-ข่าวทำเนียบรัฐบาล-วธ.ปลื้ม เยาวชนไทยกระหึ่มโลก เด็กสถาบันบัณฑิตพัฒนศิลป์ กวาด 2 รางวัลระดับโลก
วันพุธที่ 19 กรกฎาคม 2566
วธ.ปลื้ม เยาวชนไทยกระหึ่มโลก เด็กสถาบันบัณฑิตพัฒนศิลป์ กวาด 2 รางวัลระดับโลก
วธ.ปลื้ม เยาวชนไทยกระหึ่มโลก เด็กสถาบันบัณฑิตพัฒนศิลป์ กวาด 2 รางวัลระดับโลก
วธ.ปลื้ม เยาวชนไทยกระหึ่มโลก เด็กสถาบันบัณฑิตพัฒนศิลป์ กวาด 2 รางวัลระดับโลก ทีมใจ-ไทย (JAI-THAI) คว้าที่ 1 The Grand Prize การแข่งขัน 2023 WORLD CULTURE DANCE FESTIVAL และวิทยาลัยนาฏศิลป สถาบันบัณฑิตพัฒนศิลป์ คว้าเหรียญทองแดง การประกวดขับร้องประสานเสียง ระดับนานาชาติ ในรายการ “ World Choir Games 2023 ” เผยแพร่วัฒนธรรมไทย
นายอิทธิพล คุณปลื้ม รัฐมนตรีว่าการกระทรวงวัฒนธรรม กล่าวว่า เมื่อเร็วๆ นี้ทีมใจ-ไทย (JAI-THAI) คณะศิลปะศึกษา สถาบันบัณฑิตพัฒนศิลป์ ได้รับเชิญจากมูลนิธิเยาวชนสัมพันธ์นานาชาติ International Youth Fellowship (IYF) ให้เข้าร่วมการแข่งเต้นวัฒนธรรมระดับ 2023 WORLD CULTURE DANCE FESTIVAL ณ เมืองจอนจู และสามารถคว้าชัยชนะ ได้รับรางวัล The Grand Prize (ที่ 1) การแข่งขัน 2023 WORLD CULTURE DANCE FESTIVAL ณ เมืองจอนจู พร้อมกับเข้าร่วมค่ายเยาวชนนานาชาติ World Camp ณ เมืองปูซาน สาธารณรัฐเกาหลี ถือเป็นการแลกเปลี่ยนวัฒนธรรมกับเยาวชน และเผยแพร่วัฒนธรรมไทย ให้กับรัฐมนตรี ผู้แทนหน่วยงานของรัฐและเยาวชนจากกว่า 50 ประเทศทั่วโลก ระหว่างวันที่ 10- 22 กรกฎาคม 2566 ณ สาธารณรัฐเกาหลี และอีกหนึ่งความภาคภูมิใจประเทศไทย คือ วิทยาลัยนาฏศิลป สถาบันบัณฑิตพัฒนศิลป์ วง the College of Dramatic Arts Concert Choir ได้รับรางวัลเหรียญทองแดง ประเภท Mix Youth Choirs และ Folklore with Accompaniment จากการประกวดขับร้องประสานเสียง ระดับนานาชาติ ในรายการ “World Choir Games 2023 ” ซึ่งจัดขึ้นระหว่างวันที่ 8 - 14 กรกฎาคม 2566 ณ เมืองกังนึง ประเทศเกาหลีใต้ ที่ผ่านมา
นายอิทธิพล กล่าวเพิ่มเติมว่า รู้สึกยินดีเป็นอย่างยิ่งกับความสําเร็จของเยาวชนไทยจากสถาบันบัณฑิตพัฒนศิลป์ นับเป็นการสร้างชื่อเสียงและเป็นการเผยแพร่ศิลปวัฒนธรรมไทยให้เป็นที่รู้จักแพร่หลายในระดับนานาชาติ ซึ่ง กระทรวงวัฒนธรรม (วธ.) ได้มุ่งขับเคลื่อนและผลักดัน “Soft Power”ความเป็นไทยเพิ่มมูลค่าเศรษฐกิจ สร้างรายได้และภาพลักษณ์ที่ดีให้แก่ประเทศ โดยเฉพาะอุตสาหกรรมวัฒนธรรมสร้างสรรค์ที่มีศักยภาพ 5F ได้แก่ อาหาร (Food) ภาพยนตร์และวีดิทัศน์ (Film) ผ้าไทยและการออกแบบแฟชั่น (Fashion) มวยไทย (Fighting) และเทศกาล ประเพณี (Festival) สู่ระดับโลก รวมถึงนโยบายพัฒนาความสัมพันธ์ด้านวัฒนธรรมกับต่างประเทศ ส่งเสริมบทบาททางวัฒนธรรมของไทยบนเวทีโลก โดยการแลกเปลี่ยน เผยแพร่ข้อมูลข่าวสารด้านศิลปวัฒนธรรม และเชื่อมโยงเครือข่ายทางวัฒนธรรมทั่วโลก นําไปสู่การสร้างรายได้และภาพลักษณ์ที่ดีให้แก่ประเทศ ก่อให้เกิดความมั่นคง มั่งคั่ง ยั่งยืนตามเป้าหมายยุทธศาสตร์ชาติ 20 ปี
รัฐบาลไทย-ข่าวทำเนียบรัฐบาล-สธ. จับมือ สกมช. พัฒนาระบบความปลอดภัยทางไซเบอร์ รองรับการเปลี่ยนแปลงของเทคโนโลยี สร้างความเชื่อมั่นแก่ประชาชน
วันพุธที่ 19 กรกฎาคม 2566
สธ. จับมือ สกมช. พัฒนาระบบความปลอดภัยทางไซเบอร์ รองรับการเปลี่ยนแปลงของเทคโนโลยี สร้างความเชื่อมั่นแก่ประชาชน
กระทรวงสาธารณสุข จับมือสํานักงานคณะกรรมการการรักษาความมั่นคงปลอดภัยไซเบอร์แห่งชาติ (สกมช.)ลงนามความร่วมมือด้านการรักษาความปลอดภัยทางไซเบอร์ในหน่วยงานสาธารณสุขและโรงพยาบาล ยกระดับการคุ้มครองข้อมูลส่วนบุคคล ป้องกัน รับมือ ตอบโต้
กระทรวงสาธารณสุข จับมือสํานักงานคณะกรรมการการรักษาความมั่นคงปลอดภัยไซเบอร์แห่งชาติ (สกมช.)ลงนามความร่วมมือด้านการรักษาความปลอดภัยทางไซเบอร์ในหน่วยงานสาธารณสุขและโรงพยาบาล ยกระดับการคุ้มครองข้อมูลส่วนบุคคล ป้องกัน รับมือ ตอบโต้และลดความเสี่ยงจากภัยคุกคามทางไซเบอร์ รองรับการเปลี่ยนแปลงของเทคโนโลยี สร้างความเชื่อมั่นแก่ประชาชนผู้ใช้บริการ
วันนี้ (19 กรกฎาคม 2566) ที่ โรงแรมอัศวินแกรนด์คอนเวนชั่น กทม. นายแพทย์โอภาส การย์กวินพงศ์ ปลัดกระทรวงสาธารณสุข พร้อมด้วยพลอากาศตรี อมร ชมเชย เลขาธิการสํานักงานคณะกรรมการการรักษาความมั่นคงปลอดภัยทางไซเบอร์แห่งชาติ ร่วมลงนามบันทึกความเข้าใจ ว่าด้วยความร่วมมือด้านการรักษาความมั่นคงปลอดภัยทางไซเบอร์ ระหว่างสํานักงานปลัดกระทรวงสาธารณสุข กับ สํานักงานคณะกรรมการการรักษาความมั่นคงปลอดภัยไซเบอร์แห่งชาติ (สกมช.) พร้อมเสวนาประเด็น “สาธารณสุขรู้ทันภัยไซเบอร์”
นายแพทย์โอภาส กล่าวว่า กระทรวงสาธารณสุขมีนโยบายส่งเสริมการนําเทคโนโลยีดิจิทัลมาใช้ในการบริการสุขภาพ และพัฒนาไปสู่ระบบสุขภาพดิจิทัลที่มีการเชื่อมโยงข้อมูลสุขภาพอย่างเป็นระบบ เพื่อให้ประชาชนสามารถเข้าถึงบริการสุขภาพที่มีคุณภาพได้อย่างสะดวก รวดเร็วและปลอดภัย โดยดําเนินการควบคู่ไปกับการสร้างความมั่นคงปลอดภัยทางไซเบอร์และการคุ้มครองข้อมูลส่วนบุคคล ซึ่งที่ผ่านมา สกมช. ได้สนับสนุนการดําเนินงานของกระทรวงสาธารณสุขมาอย่างต่อเนื่อง ทั้งการแลกเปลี่ยนองค์ความรู้ ข่าวสาร และเหตุการณ์การละเมิดข้อมูลส่วนบุคคลที่เกิดจากภัยคุกคามทางไซเบอร์ ซึ่งการลงนามบันทึกความเข้าใจว่าด้วยความร่วมมือในวันนี้ ถือเป็นการยกระดับความสามารถในการป้องกัน รับมือ ตอบโต้และลดความเสี่ยงจากภัยคุกคามทางไซเบอร์ ซึ่งจะช่วยสร้างความเชื่อมั่นให้กับประชาชนผู้ใช้บริการของกระทรวงสาธารณสุขยิ่งขึ้น
โดยตามบันทึกความเข้าใจฯ สํานักงานปลัดกระทรวงสาธารณสุข และ สกมช. จะร่วมกัน 1) เสริมสร้างความรู้ความเข้าใจเกี่ยวกับการรักษาความมั่นคงปลอดภัยไซเบอร์ รวมถึงสร้างความตระหนักถึงสถานการณ์เกี่ยวกับภัยคุกคามทางไซเบอร์ เพื่อให้มีการปฏิบัติที่มีลักษณะบูรณาการและเป็นปัจจุบัน 2) สนับสนุนและให้ความช่วยเหลือในการผลิตกําลังคนเฉพาะด้านพัฒนาทักษะ การปฏิบัติตามนโยบายและแผนที่เกี่ยวข้อง รวมถึงมาตรการป้องกัน รับมือและลดความเสี่ยงจากภัยคุกคามทางไซเบอร์ และ 3) ประสานการเฝ้าระวังความเสี่ยง ติดตาม วิเคราะห์ ประมวลผลและแจ้งเตือนเกี่ยวกับภัยคุกคามทางไซเบอร์ ทั้งนี้ อาจมีการจัดทําข้อตกลงรายละเอียดของการดําเนินงานเป็นแต่ละโครงการหรือกิจกรรมเพิ่มเติม เพื่อความครบถ้วนครอบคลุมในการดําเนินงานนั้นๆ ต่อไป
ปัจจุบันได้ดําเนินการนําร่องในโรงพยาบาล 13 แห่ง สังกัดสํานักงานปลัดกระทรวงสาธารณสุขและกรมการแพทย์ ได้แก่ โรงพยาบาลลําปาง โรงพยาบาลพุทธชินราช โรงพยาบาลกําแพงเพชร โรงพยาบาลสระบุรี โรงพยาบาลราชบุรี โรงพยาบาลชลบุรี โรงพยาบาลขอนแก่น โรงพยาบาลอุดรธานี โรงพยาบาลมหาราชนครราชสีมา โรงพยาบาลวารินชําราบ โรงพยาบาลมหาราชนครศรีธรรมราช โรงพยาบาลหาดใหญ่ และสถาบันประสาทวิทยา
*************************************** 19 กรกฎาคม 2566
รัฐบาลไทย-ข่าวทำเนียบรัฐบาล-กระทรวงคมนาคม ร่วมเป็นเจ้าภาพกัณฑ์เทศน์มหาชาติเวสสันดรชาดก “กัณฑ์วนประเวศน์”   เนื่องในสัปดาห์เผยแผ่พระพุทธศาสนา วันอาสาฬหบูชา และวันเข้าพรรษา ประจำปี 2566
วันพุธที่ 19 กรกฎาคม 2566
กระทรวงคมนาคม ร่วมเป็นเจ้าภาพกัณฑ์เทศน์มหาชาติเวสสันดรชาดก “กัณฑ์วนประเวศน์”   เนื่องในสัปดาห์เผยแผ่พระพุทธศาสนา วันอาสาฬหบูชา และวันเข้าพรรษา ประจําปี 2566
....
วันนี้ (19 กรกฎาคม 2566) เวลา 13.30 น. นายชยธรรม์ พรหมศร ปลัดกระทรวงคมนาคม มอบหมายให้ นายสถาพร อังคณาวรกุล ที่ปรึกษาด้านเศรษฐกิจการขนส่งทางอากาศ ร่วมเป็นประธาน และเจ้าภาพกัณฑ์เทศน์มหาชาติเวสสันดรชาดก กัณฑ์ที่ 4 “กัณฑ์วนประเวศน์” เนื่องในสัปดาห์เผยแผ่พระพุทธศาสนา วันอาสาฬหบูชา และวันเข้าพรรษา ประจําปี 2566 ณ พระอุโบสถ วัดมหาธาตุยุวราชรังสฤษฎิ์ (ท่าพระจันทร์) เขตพระนคร กรุงเทพฯ เพื่อน้อมถวายเป็นพุทธบูชาและมีส่วนร่วมในสัปดาห์เผยแผ่พระพุทธศาสนา โดยมี พระครูศรีธรรมประสิทธิ์ ผู้ช่วยเจ้าอาวาสวัดหลักสี่ พระอารามหลวง เป็นองค์แสดงธรรม
วัดมหาธาตุยุวราชรังสฤษฎิ์ พร้อมด้วยหน่วยงานภาครัฐ เอกชน และพุทธศาสนิกชน ได้พร้อมใจจัดกิจกรรมสัปดาห์เผยแผ่พระพุทธศาสนา ประจําปี 2566 ระหว่างวันที่ 19 - 21 กรกฎาคม 2566 เพื่อน้อมถวายเป็นพุทธบูชาในการบําเพ็ญทานบารมีขององค์สมเด็จพระสัมมาสัมพุทธเจ้า ประกอบกับเป็นวันที่พระพุทธเจ้าได้ทรงประกาศพระพุทธศาสนาเป็นครั้งแรก จึงถือว่าเป็นวันที่มีพระรัตนตรัยครบองค์สามบริบูรณ์เป็นครั้งแรกในโลก
รัฐบาลไทย-ข่าวทำเนียบรัฐบาล-กรมการจัดหางาน เร่งกวาดล้างคนต่างชาติแย่งอาชีพคนไทย แยกราชประสงค์
วันพุธที่ 19 กรกฎาคม 2566
19/07/2566
กรมการจัดหางาน เร่งกวาดล้างคนต่างชาติแย่งอาชีพคนไทย แยกราชประสงค์
นายไพโรจน์ โชติกเสถียร อธิบดีกรมการจัดหางาน เปิดเผยว่า กรณีมีประชาชนแจ้งเบาะแสผ่านสื่อมวลชนว่าพบคนต่างชาติหลายรายเข็นรถขายน้ําผลไม้ หน้าห้างสรรพสินค้า ย่านราชประสงค์ นั้น
กรมการจัดหางานรับทราบเรื่องแล้วไม่นิ่งนอนใจ เร่งสั่งการเจ้าหน้าที่กองทะเบียนจัดหางานกลาง และคุ้มครองคนหางาน ร่วมกับสํานักงานจัดหางานกรุงเทพมหานครพื้นที่ 1เข้าตรวจสอบพื้นที่ดังกล่าว เพื่อมิให้กระทบต่อโอกาสการมีงานทําของคนไทย และเพื่อบริหารจัดการแรงงานต่างชาติเป็นไปอย่างมีประสิทธิภาพ
โดยเมื่อวันที่ 18 กรกฎาคม 2566 กรมการจัดหางานลงพื้นที่ตรวจสอบพบว่าพื้นที่ดังกล่าวมีคนลักษณะคล้ายคนต่างชาติจํานวน 3 ราย กําลังทํางานเร่จําหน่ายน้ําผลไม้และผักสดอยู่ในบริเวณดังกล่าวจริง เจ้าหน้าที่จึงได้แสดงบัตรและขอดูเอกสารประจําตัว พบเป็นคนสัญชาติเวียดนาม 2 ราย และสัญชาติลาว 1 ราย ทั้งหมดไม่มีเอกสารใดๆ มาแสดงต่อเจ้าหน้าที่จึงได้แจ้งข้อกล่าวหา เป็นคนต่างด้าวทํางานโดยไม่มีใบอนุญาตทํางาน และอยู่ในราชอาณาจักรโดยไม่ได้รับอนุญาต และได้ควบคุมตัวคนต่างชาติส่งพนักงานสอบสวนสถานีตํารวจนครบาลปทุมวัน เพื่อดําเนินคดีตามกฎหมาย
ทั้งนี้ตามพระราชกําหนดการบริหารจัดการการทํางานของคนต่างด้าว พ.ศ.2560 และที่แก้ไขเพิ่มเติม คนต่างด้าวที่ทํางานโดยไม่มีใบอนุญาตทํางานหรือทํางานนอกเหนือจากที่มีสิทธิจะทําได้ มีโทษปรับตั้งแต่ 5,000-50,000 บาท และถูกส่งกลับประเทศต้นทาง รวมถึงห้ามขอใบอนุญาตทํางานเป็นเวลา 2 ปี นับตั้งแต่วันที่ได้รับโทษ และนายจ้าง/สถานประกอบการที่รับคนต่างด้าวที่ไม่มีใบอนุญาตทํางานเข้าทํางาน หรือให้คนต่างด้าวทํางานนอกเหนือจากที่มีสิทธิ มีโทษปรับตั้งแต่ 10,000-100,000 บาท ต่อคนต่างด้าวที่จ้างหนึ่งคน หากกระทําผิดซ้ําต้องระวางโทษจําคุกไม่เกิน 1 ปี หรือปรับตั้งแต่ 50,000-200,000 บาท ต่อคนต่างด้าวที่จ้างหนึ่งคน และห้ามจ้างคนต่างด้าวทํางานเป็นเวลา 3 ปี
“นอกจากการใช้มาตรการลงพื้นที่สุ่มตรวจโดยไม่แจ้งล่วงหน้าในทุกจังหวัดแล้ว กรมการจัดหางานยังลงพื้นที่ตรวจสอบตามที่ได้รับแจ้งเบาะแสร้องทุกข์จากประชาชน ซึ่งช่วงที่ผ่านมาต้องขอบคุณพลเมืองดี และสื่อมวลชนที่ช่วยเป็นหูเป็นตาแจ้งเบาะแสเข้ามาเป็นจํานวนมาก โดยขอฝากประชาสัมพันธ์ไปยังผู้ที่พบเห็นการจ้างคนต่างชาติทํางานโดยผิดกฎหมาย หรือพบคนต่างชาติลักลอบทํางานโดยผิดกฎหมาย ให้ช่วยกันแจ้งมาที่กองทะเบียนจัดหางานกลางและคุ้มครองคนหางาน กรมการจัดหางาน อาคารกระทรวงแรงงาน ชั้น 4 โทร. 02-354-1729 หรือที่สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1-10 หรือ ที่สายด่วนกระทรวงแรงงาน โทร.1506 กด 2 กรมการจัดหางาน หรือสายด่วน 1694 กรมการจัดหางาน”อธิบดีกรมการจัดหางานกล่าว
รัฐบาลไทย-ข่าวทำเนียบรัฐบาล-ไทยติด TOP 8 “ประเทศที่ดูแลสิทธิมนุษยชนเด็กได้ดีที่สุด” จาก 193 ประเทศทั่วโลก
วันพุธที่ 19 กรกฎาคม 2566
ไทยติด TOP 8 “ประเทศที่ดูแลสิทธิมนุษยชนเด็กได้ดีที่สุด” จาก 193 ประเทศทั่วโลก
.....
มูลนิธิเด็กระหว่างประเทศ (KidsRights) เผยผลการจัดอันดับประเทศที่ดูแลสิทธิมนุษยชนของเด็กได้ดี ประจําปี 2566 (The KidsRights Index 2023) พบว่า
.
ประเทศไทยได้รับการจัดอันดับ “อยู่ในอันดับที่ 8” (ผลรวมคะแนนแต่ละดัชนี) จากทั้งหมด 193 ประเทศทั่วโลก ซึ่งการจัดอันดับดังกล่าว เป็นผลสํารวจต่อเนื่องประจําทุกปี ) อ้างอิง >https://www.kidsrights.org/research/kidsrights-index/
.
คะแนน 5 ดัชนีหลัก :
• สิทธิด้านสุขภาพ 0.941 คะแนน (อันดับที่ 64)
• สิทธิในการดํารงชีวิต 0.898 คะแนน (อันดับที่ 44 – 45)
• สิทธิในการศึกษา 0.840 คะแนน (อันดับที่ 37)
• สิทธิที่จะได้รับการคุ้มครอง 0.916 คะแนน (อันดับที่ 69)
• สร้างสภาพแวดล้อมเพื่อสิทธิเด็ก 0.833 คะแนน (อันดับที่ 1)
.
สําหรับ TOP 10 ของโลก ประกอบด้วย สวีเดน ฟินแลนด์ ไอซ์แลนด์ ลักเซมเบิร์ก เยอรมนี กรีซ เดนมาร์ก ไทย นอร์เวย์ และสโลวีเนีย
.
ทั้งนี้ เป็นผลสืบเนื่องจากการที่ประเทศไทยได้ให้การรับรองอนุสัญญาว่าด้วยสิทธิเด็กของสหประชาชาติมาตั้งแต่วันที่ 12 กุมภาพันธ์ 2535 (Convention on the Rights of the Child) ที่กําหนดให้เด็กทุกคน “ได้รับสิทธิขั้นพื้นฐาน” เพื่อให้มีคุณภาพชีวิตที่ดีและได้รับการคุ้มครองในสภาพแวดล้อมที่เหมาะสม
.
โดยมีหลักการสําคัญคือ “การไม่เลือกปฏิบัติและถือประโยชน์สูงสุดของเด็กเป็นที่ตั้ง” ประกอบด้วยสิทธิของเด็ก 4 ด้าน :
• สิทธิในการอยู่รอด
• สิทธิที่จะได้รับการปกป้องคุ้มครอง
• สิทธิที่จะได้รับการพัฒนา
• สิทธิในการมีส่วนร่วม
.
อ่านเพิ่มเติม คลิกhttps://www.thaigov.go.th/news/contents/details/70324
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รองโฆษกรัฐบาล ย้ำเตือนประชาชนอย่าหลงเชื่อ มิจฉาชีพหลอกลวงให้ทำบัตรประจำตัวประชาชน และเอกสารปลอมผ่านเพจเฟสบุ๊ค สูญเสียเงินและผิดกฎหมาย
วันพุธที่ 19 กรกฎาคม 2566
19/07/2566
รองโฆษกรัฐบาล ย้ําเตือนประชาชนอย่าหลงเชื่อ มิจฉาชีพหลอกลวงให้ทําบัตรประจําตัวประชาชน และเอกสารปลอมผ่านเพจเฟสบุ๊ค สูญเสียเงินและผิดกฎหมาย
รองโฆษกรัฐบาล ย้ําเตือนประชาชนอย่าหลงเชื่อมิจฉาชีพหลอกลวงให้ทําบัตรประจําตัวประชาชน และเอกสารปลอมผ่านเพจเฟสบุ๊ค สูญเสียเงินและผิดกฎหมาย
วันที่ 19 กรกฎาคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี ย้ําเตือนประชาชนอย่าหลงเชื่อมิจฉาชีพหลอกลวงให้ทําบัตรประจําตัวประชาชน และเอกสารปลอมผ่านเพจเฟสบุ๊ค ทําให้สูญเสียเงินเป็นจํานวนมาก ซึ่งจากเมื่อทําการตรวจสอบแล้วปรากฎข้อเท็จจริงว่า การโฆษณา และรับทําเอกสารทางราชการปลอมดังกล่าว มีลักษณะเป็นการหลอกลวงให้ผู้หลงเชื่อโอนเงินไปให้และตัดการติดต่อหลังมิจฉาชีพได้เงินไป
นางสาวรัชดา กล่าวว่า กรมการปกครอง กระทรวงมหาดไทย ในฐานะหน่วยงานหลักในการดําเนินงานด้านทะเบียน และบัตรประจําตัวประชาชน ชี้แจงว่า การดําเนินการใด ๆ ที่เกี่ยวกับงานทะเบียนและบัตรประจําตัวประชาชน โดยเฉพาะอย่างยิ่งกรณีบุคคลผู้ไม่มีสถานะทางทะเบียน ต้องดําเนินการทางกฎหมายอย่างรัดกุม ชัดเจน โดยเจ้าหน้าที่รัฐ ทุกกรณี ทั้งนี้ ดําเนินการได้ ณ สํานักทะเบียนท้องถิ่นหรือสํานักทะเบียนอําเภอเท่านั้น เพื่อป้องกันมิให้ผู้ใดเข้าไปเกี่ยวข้องกับการกระทําความผิดอาญา โดยรู้เท่าไม่ถึงการณ์ รัฐบาลได้กําชับเจ้าหน้าที่ของรัฐทุกฝ่ายป้องกันและปราบปรามและสร้างการรับรู้ให้ประชาชน โดยให้เน้นย้ําในเรื่องสําคัญ ดังนี้
1. ผู้ที่จ้างหรือสั่งทําเอกสารปลอมข้างต้น ถือเป็นตัวการสําคัญในการกระทําความผิดอาญาฐานปลอมเอกสารสิทธิและเอกสารราชการ
สําหรับผู้ที่จ้างต้องรับโทษทางอาญาเช่นเดียวกับผู้รับจ้างที่ทําเอกสารปลอม ตามประมวลกฎหมายอาญามาตรา 264 265 หรือ 266 แล้วแต่กรณี ซึ่งมีระวางโทษสูง ต้องจําคุกตั้งแต่ 6 เดือน ถึง 10 ปี หรือปรับไม่เกิน 2 แสนบาท หรือทั้งจําทั้งปรับ
2. ผู้ที่จ้างหรือสั่งทําเอกสารปลอมข้างต้น หรือผู้ใดนําเอกสารปลอมไปใช้หรืออ้างให้ผู้อื่นเชื่อว่าเป็นเอกสารจริงโดยทุจริตและปกปิดข้อเท็จจริง มีความผิดฐานใช้เอกสารปลอมตามประมวลกฎหมายอาญา มาตรา 268ต้องระวังโทษเช่นเดียวกับข้อ 1. ข้างต้น ซึ่งมีระวางโทษสูง ต้องจําคุกตั้งแต่ 6 เดือน ถึง 10 ปี หรือปรับไม่เกิน 2
แสนบาท หรือทั้งจําทั้งปรับ
"การดําเนินการใด ๆ เกี่ยวกับงานทะเบียนและบัตรประจําตัวประชาชน โดยเฉพาะอย่างยิ่งกรณีบุคคลผู้ไม่มีสถานะทางทะเบียน ต้องดําเนินการทางกฎหมายอย่างรัดกุม ชัดเจน โดยเจ้าหน้าที่รัฐทุกกรณี ซึงจะดําเนินการโดยกรมการปกครอง กระทรวงมหาดไทย ในฐานะหน่วยงานหลักในการดําเนินงานด้านทะเบียน และบัตรประจําตัวประชาชนของคนไทย ขอประชาชนอย่าหลงเชื่อคําชักชวน หลอกหลวงผ่านสื่อต่างๆ" นางสาวรัชดา ย้ํา
รัฐบาลไทย-ข่าวทำเนียบรัฐบาล-บีโอไอหารือธนาคารกรุงศรีฯ ชักจูงนักลงทุนต่างชาติ
วันพุธที่ 19 กรกฎาคม 2566
บีโอไอหารือธนาคารกรุงศรีฯ ชักจูงนักลงทุนต่างชาติ
บีโอไอหารือธนาคารกรุงศรีฯ ชักจูงนักลงทุนต่างชาติ
บีโอไอหารือธนาคารกรุงศรีฯ ชักจูงนักลงทุนต่างชาติ
เมื่อเร็ว ๆ นี้ นายนฤตม์ เทอดสถีรศักดิ์ เลขาธิการคณะกรรมการส่งเสริมการลงทุน (บีโอไอ) (ที่ 6 จากซ้าย) พร้อมด้วย นางสาวซ่อนกลิ่น พลอยมี รองเลขาธิการคณะกรรมการส่งเสริมการลงทุน (ที่ 7 จากซ้าย) ร่วมประชุมหารือกับ นายบุนเซอิ โอคุโบะ ประธานกลุ่มธุรกิจธนกิจพาณิชย์เกี่ยวกับญี่ปุ่นและบรรษัทข้ามชาติ ธนาคารกรุงศรีอยุธยา จํากัด (มหาชน) (ที่ 5 จากซ้าย) และคณะผู้บริหารธนาคาร เพื่อรับฟังผลสํารวจและศึกษาการประกอบกิจการสํานักงานใหญ่ประจําภูมิภาค (Regional Headquarter: ROH) โดยบีโอไอและธนาคารกรุงศรีฯ พร้อมส่งเสริมความร่วมมือระหว่างกัน เพื่อเพิ่มขีดความสามารถในการชักจูงนักลงทุนจากต่างประเทศ และส่งเสริมการดําเนินธุรกิจในประเทศไทยให้มีประสิทธิภาพมากยิ่งขึ้น ณ สํานักงานใหญ่บีโอไอ ถ.วิภาวดีรังสิต
รัฐบาลไทย-ข่าวทำเนียบรัฐบาล-24 เยาวชนไทยรับโอวาท ก่อนบินแข่งฝีมือแรงงานอาเซียนสิงคโปร์
วันพุธที่ 19 กรกฎาคม 2566
19/07/2566
24 เยาวชนไทยรับโอวาท ก่อนบินแข่งฝีมือแรงงานอาเซียนสิงคโปร์
24 เยาวชนไทยรับโอวาท ก่อนบินแข่งฝีมือแรงงานอาเซียนสิงคโปร์
วันที่ 19 กรกฎาคม 2566 นายสุชาติ ชมกลิ่น รัฐมนตรีว่าการกระทรวงแรงงาน เป็นประธานกล่าวให้โอวาทแก่คณะเยาวชนตัวแทนประเทศไทยในการเข้าร่วมการแข่งขันฝีมือแรงงานอาเซียน ครั้งที่ 13 เพื่อเป็นการสร้างขวัญและกําลังใจให้กับเยาวชนผู้แทนประเทศไทย โดยมี นายบุญชอบ สุทธมนัสวงษ์ ปลัดกระทรวงแรงงาน พร้อมด้วยผู้บริหารระดับสูงกระทรวงแรงงาน ร่วมเป็นเกียรติในครั้งนี้ด้วย ทั้งนี้ นางสาวบุปผา เรืองสุด อธิบดีกรมพัฒนาฝีมือแรงงาน ได้นําคณะเยาวชนจํานวน 24 คน เข้ารับโอวาทจากรัฐมนตรีว่าการกระทรวงแรงงาน ณ ห้องจัตุมงคล ชั้น 6 อาคารกระทรวงแรงงาน
นายสุชาติ กล่าวว่า รัฐบาลภายใต้การนําของท่านนายกรัฐมนตรี พล.อ.ประยุทธ์ จันทร์โอชา ให้ความสําคัญกับการพัฒนาศักยภาพกําลังแรงงานเพื่อเพิ่มขีดความสามารถในการแข่งขันของประเทศ และในวันนี้ท่านนายกรัฐมนตรีฝากส่งกําลังใจมาให้น้องๆเยาวชนทุกคนที่เข้าร่วมการแข่งขันฝีมือแรงงานอาเซียนในครั้งนี้ ผมในฐานะรัฐมนตรีว่าการกระทรวงแรงงานมีความยินดีและภูมิใจเป็นอย่างยิ่งที่ได้มีโอกาสพบกับตัวแทนประเทศไทยที่เข้าร่วมการแข่งขันฝีมือแรงงานอาเซียนที่สาธารณรัฐสิงคโปร์ ผมขอให้เยาวชนตัวแทนประเทศไทยทุกคนที่เข้าร่วมการแข่งขันได้แสดงฝีมืออย่างเต็มกําลังความสามารถให้เป็นที่ประจักษ์แก่นานาอารยประเทศ เพื่อนําพาชื่อเสียงมาสู่ประเทศไทย อีกทั้งการเข้าร่วมการแข่งขันในครั้งนี้ เป็นการยกระดับฝีมือของตนเองให้สูงขึ้น และเป็นแบบอย่างให้กับคนรุ่นต่อไป ได้เล็งเห็นถึงความสําคัญในการพัฒนาฝีมือตนเอง และเพื่อยกระดับฐานะทางเศรษฐกิจและสังคมของประเทศตามนโยบายของรัฐบาล นอกจากนี้ ยังเป็นการเพิ่มขีดความสามารถในการแข่งขันของประเทศ นํามาซึ่งการลงทุนจากต่างประเทศ ส่งผลให้ประเทศมีรายได้และเกิดการพัฒนาที่ยั่งยืน
สําหรับเยาวชนที่เข้ารับโอวาทจากรัฐมนตรีว่าการกระทรวงแรงงานทั้งหมดนี้ จะเดินทางไปเข้าร่วมแข่งขันฝีมือแรงงานอาเซียน ครั้งที่ 13 ซึ่งจัดขึ้นระหว่างวันที่ 23 – 25 กรกฎาคมนี้ ณ สาธารณรัฐสิงคโปร์ โดยการแข่งขันฝีมือแรงงานอาเซียนได้จัดมาแล้ว12 ครั้ง กระทรวงแรงงาน โดยกรมพัฒนาฝีมือแรงงาน เป็นหน่วยงานหลักในการเตรียมการและจัดส่งเยาวชนมาอย่างต่อเนื่อง ในปีนี้มีการแข่งขันทั้งสิ้น 22 สาขา ในส่วนขแงประเทศไทยได้จัดส่งเยาวชนเข้าร่วม 12 สาขา ได้แก่ เมคคาทรอนิกส์ (ประเภททีม) หุ่นยนต์เคลื่อนที่ (ประเภททีม) เขียนแบบวิศวกรรมเครื่องกลด้วยคอมพิวเตอร์ เว็บดีไซน์ เทคโนโลยีระบบไฟฟ้าภายในอาคาร การแต่งผม แฟชั่นเทคโนโลยี เทคโนโลยียานยนต์ การประกอบอาหาร การบริการอาหารและเครื่องดื่ม เทคโนโลยีระบบทําความเย็น และกราฟิกดีไซน์
+++++++++++++++++++
กองเผยแพร่และประชาสัมพันธ์
รัฐบาลไทย-ข่าวทำเนียบรัฐบาล-สธ.ระนอง ส่งทีมออกดูแลประชาชนประสบภัยน้ำท่วม ส่วนสถานพยาบาลยังเปิดให้บริการได้ปกติทุกแห่ง
วันพุธที่ 19 กรกฎาคม 2566
สธ.ระนอง ส่งทีมออกดูแลประชาชนประสบภัยน้ําท่วม ส่วนสถานพยาบาลยังเปิดให้บริการได้ปกติทุกแห่ง
ผู้ตรวจราชการกระทรวงสาธารณสุข เขตสุขภาพที่ 11 เผย สถานการณ์น้ําท่วม จ.ระนอง ไม่กระทบต่อการบริการประชาชน สถานพยาบาลยังเปิดได้ตามปกติทุกแห่ง กําชับหน่วยงานในพื้นที่ติดตามสถานการณ์ใกล้ชิด จัดทีมแพทย์เคลื่อนที่ออกให้บริการประชาชน
ผู้ตรวจราชการกระทรวงสาธารณสุข เขตสุขภาพที่ 11 เผย สถานการณ์น้ําท่วม จ.ระนอง ไม่กระทบต่อการบริการประชาชน สถานพยาบาลยังเปิดได้ตามปกติทุกแห่ง กําชับหน่วยงานในพื้นที่ติดตามสถานการณ์ใกล้ชิด จัดทีมแพทย์เคลื่อนที่ออกให้บริการประชาชนจนกว่าสถานการณ์จะเข้าสู่ภาวะปกติ พร้อมเฝ้าระวังโรคที่มากับน้ําท่วมและหลังน้ําลด
นายแพทย์กิตติศักดิ์ อักษรวงศ์ ผู้ตรวจราชการกระทรวงสาธารณสุข เขตสุขภาพที่ 11 กล่าวถึงสถานการณ์ฝนตกหนักต่อเนื่องหลายวัน ทําให้เกิดน้ําท่วมฉับพลันและน้ําป่าหลากในหลายพื้นที่ของจังหวัดระนอง ว่า วันนี้ (19 กรกฎาคม 2566) ฝนหยุดตกแล้วและระดับน้ําเริ่มลดลง นายแพทย์นรเทพ อัศวพัชระ นายแพทย์สาธารณสุขจังหวัดระนอง ได้นําทีมเจ้าหน้าที่สาธารณสุข และอสม. รพ.สต.บางริ้น ออกเยี่ยมบ้านผู้ป่วยกลุ่มเปราะบาง ผู้ป่วยติดเตียง ผู้ด้อยโอกาส ในตําบลบางริ้น อําเภอเมือง พร้อมแจกยาชุดพระราชทาน พอ.สว. ให้คําแนะนําในการดูแลตนเองไม่ให้เจ็บป่วย ส่วนสํานักงานสาธารณสุขอําเภอกระบุรี สํานักงานสาธารณสุขอําเภอละอุ่น และเจ้าหน้าที่ รพ.สต.บ้านระวิ ได้ออกเยี่ยมบ้านดูแลผู้ประสบภัยในพื้นที่เสี่ยงสูง ที่ชุมชนบ้านสองแพรก ตําบลลําเลียง ชุมชนบ้านหัวถนน ตําบลน้ําจืด ตําบลปากจั่น และตําบล จ.ป.ร. พร้อมนํายาและเวชภัณฑ์ไปให้กับผู้ป่วยติดบ้านติดเตียง ผู้พิการ และผู้ป่วยเรื้อรังที่ต้องรับยาต่อเนื่องเพื่อไม่ให้ขาดยาด้วย
นายแพทย์กิตติศักดิ์กล่าวต่อว่า ขณะนี้สถานพยาบาลในจังหวัดระนอง ทั้งโรงพยาบาลและรพ.สต.ทุกแห่ง ยังคงเปิดให้บริการได้ตามปกติ ได้กําชับให้สํานักงานสาธารณสุขจังหวัด สํานักงานสาธารณสุขอําเภอ และผู้อํานวยการโรงพยาบาลทุกแห่งในจังหวัดระนอง ติดตามสถานการณ์น้ําท่วมอย่างใกล้ชิด เตรียมพร้อมให้การดูแลช่วยเหลือผู้ประสบภัยตลอด 24 ชั่วโมง โดยเฉพาะผู้ที่เป็นกลุ่มเสี่ยง กลุ่มเปราะบาง เช่น ผู้พิการ ผู้ป่วยติดบ้านติดเตียง ผู้ป่วยโรคเรื้อรัง และให้จัดหน่วยแพทย์เคลื่อนที่ออกให้บริการประชาชนที่ประสบภัยจนกว่าสถานการณ์จะเข้าสู่ภาวะปกติ พร้อมเฝ้าระวังโรคที่มากับน้ําท่วมและหลังน้ําลด อาทิ โรคระบบทางเดินหายใจ โรคระบบทางเดินอาหาร อุจจาระร่วงเฉียบพลัน/อาหารเป็นพิษ โรคฉี่หนู โรคไข้เลือดออก และอุบัติเหตุจากการจมน้ํา ไฟฟ้าช็อต เป็นต้น
************************** 19 กรกฎาคม 2566
รัฐบาลไทย-ข่าวทำเนียบรัฐบาล-ทส. เดินหน้า “น่านแซนด์บอกซ์” ขับเคลื่อนการแก้ไขปัญหาการอยู่อาศัยและทำกินในพื้นที่ป่า
วันพุธที่ 19 กรกฎาคม 2566
ทส. เดินหน้า “น่านแซนด์บอกซ์” ขับเคลื่อนการแก้ไขปัญหาการอยู่อาศัยและทํากินในพื้นที่ป่า
ทส. เดินหน้า “น่านแซนด์บอกซ์” ขับเคลื่อนการแก้ไขปัญหาการอยู่อาศัยและทํากินในพื้นที่ป่า
ทส. เดินหน้า “น่านแซนด์บอกซ์” ขับเคลื่อนการแก้ไขปัญหาการอยู่อาศัยและทํากินในพื้นที่ป่า
วันที่ 18 กรกฎาคม 2566 เวลา 14.00 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) ในฐานะประธานกรรมการภาครัฐ เป็นประธานการประชุมคณะกรรมการดําเนินงานพื้นที่จังหวัดน่าน ครั้งที่ 1/2566 ร่วมกับ นายบัณฑูร ล่ําซํา ประธานกรรมการ ธนาคารกสิกรไทย จํากัด (มหาชน) ในฐานะประธานกรรมการภาคเอกชน โดยมี นายสุรชัย อจลบุญ อธิบดีกรมป่าไม้ นายอรรถพล เจริญชันษา อธิบดีกรมทรัพยากรทางทะเลและชายฝั่ง รักษาราชการแทนอธิบดีกรมอุทยานแห่งชาติ สัตว์ป่า และพันธุ์พืช พร้อมด้วยคณะกรรมการในพื้นที่จังหวัดน่าน และเจ้าหน้าที่ผู้เกี่ยวข้อง เข้าร่วมประชุม ณ ห้องประชุม ชั้น 17 กระทรวงทรัพยากรธรรมชาติและสิ่งแวดล้อม และผ่านระบบการประชุมทางไกล Video Conference เพื่อพิจารณาให้ความเห็นชอบการจัดทําข้อตกลงการจัดเก็บข้อมูลส่วนบุคคลและข้อมูลเกษตรกรรายแปลงที่ทํากินในเขตป่าตามกฎหมายจังหวัดน่าน ระหว่าง กรมป่าไม้ กรมอุทยานแห่งชาติ สัตว์ป่า และพันธุ์พืช และ ธนาคารกสิกรไทย เพื่อเร่งขับเคลื่อนการดําเนินงานการบริหารพื้นที่รูปแบบพิเศษการจัดการทรัพยากรธรรมชาติและสิ่งแวดล้อมอย่างยั่งยืน ในพื้นที่จังหวัดน่าน หรือ “น่านแซนด์บอกซ์”
โดย นายจตุพร ได้กล่าวว่า ที่ผ่านมากระทรวงทรัพยากรธรรมชาติและสิ่งแวดล้อม ได้มีการดําเนินงานในพื้นที่จังหวัดน่าน ตามโครงการน่านแซนด์บอกซ์มาอย่างต่อเนื่อง ทั้งการแก้ไขปัญหาการอยู่อาศัยและทํากินในพื้นที่ป่า (คทช.) ทั้งในเขตป่าสงวนแห่งชาติ และเขตป่าอนุรักษ์ โดยการแก้ปัญหาในเขตป่าสงวนแห่งชาติที่เป็นพื้นที่ลุ่มน้ํา 3, 4, 5 ได้มีการอนุญาตพื้นที่ให้ผู้ว่าราชการจังหวัดไปดําเนินการจัดที่ทํากินครบถ้วนทั้งจังหวัดแล้ว จํานวน 41 คําขอ รวมเนื้อที่ประมาณ 272,000 ไร่ ส่วนพื้นที่หลังมติ ครม. เมื่อวันที่ 30 มิถุนายน 2541 ได้มีการจัดทําข้อมูลส่งให้องค์กรปกครองส่วนท้องถิ่นเพื่อจัดทําคําขออนุญาตแล้ว จํานวน 36 ตําบล 184 หมู่บ้าน ขณะที่พื้นที่ลุ่มน้ํา 1,2 ได้มีการจัดทําโครงการตามมาตรา 19 แห่ง พ.ร.บ. ป่าสงวนแห่งชาติ พ.ศ. 2507 ครอบคลุมทั้งจังหวัดแล้ว รวม 15 โครงการ เนื้อที่รวมประมาณ 950,000 ไร่ ซึ่งเมื่อมีการตรวจสอบพื้นที่ทับซ้อนเรียบร้อยแล้วก็จะดําเนินการอนุมัติโครงการต่อไป ในส่วนพื้นที่ป่าอนุรักษ์ ปัจจุบันได้ดําเนินการสํารวจราษฎรที่อาศัยทํากิน เพื่อดําเนินการตามมาตรา 64 แห่ง พ.ร.บ. อุทยานแห่งชาติ พ.ศ. 2562 และมาตรา 121 แห่ง พ.ร.บ. สงวนและคุ้มครองสัตว์ป่า พ.ศ. 2562 ครอบคลุมทั้งจังหวัดแล้ว ซึ่งมีพื้นที่ทั้งสิ้น 7 ป่าอนุรักษ์ รวมเนื้อที่ประมาณ 194,000 ไร่ โดย ครม. ได้มีมติเห็นชอบในหลักการแล้วเมื่อวันที่ 11 กรกฎาคม 2566 ที่ผ่านมา นอกจากนี้ ยังได้จัดทําโครงการสนับสนุน ได้แก่ การพัฒนาแหล่งน้ํา ทั้งน้ําผิวดิน และน้ําใต้ดิน ให้แก่ราษฎรในพื้นที่ รวมทั้งสิ้น 27 โครงการ เพื่อสนับสนุนน้ําให้ประชาชนได้ใช้ประโยชน์ในการพัฒนาคุณภาพชีวิตต่อไป
รัฐบาลไทย-ข่าวทำเนียบรัฐบาล-​เอกอัครสมณทูตแห่งนครรัฐวาติกันประจําประเทศไทยและคณะ เข้าเยี่ยมคารวะรัฐมนตรีว่าการกระทรวงวัฒนธรรม
วันพุธที่ 19 กรกฎาคม 2566
​เอกอัครสมณทูตแห่งนครรัฐวาติกันประจําประเทศไทยและคณะ เข้าเยี่ยมคารวะรัฐมนตรีว่าการกระทรวงวัฒนธรรม
​เอกอัครสมณทูตแห่งนครรัฐวาติกันประจําประเทศไทยและคณะ เข้าเยี่ยมคารวะรัฐมนตรีว่าการกระทรวงวัฒนธรรม
เอกอัครสมณทูตแห่งนครรัฐวาติกันประจําประเทศไทยและคณะ เข้าเยี่ยมคารวะรัฐมนตรีว่าการกระทรวงวัฒนธรรม
เมื่อเร็วๆ นี้ อาร์ชบิชอป ปีเตอร์ ไบรอัน เวลส์ (Archbishop Peter Bryan Wells) เอกอัครสมณทูตแห่งนครรัฐวาติกันประจําประเทศไทย เข้าเยี่ยมคารวะนายอิทธิพล คุณปลื้ม รัฐมนตรีว่าการกระทรวงวัฒนธรรม เนื่องในโอกาสเข้าดํารงตําแหน่งหน้าที่ และเพื่อหารือถึงการส่งเสริมความร่วมมือด้านศาสนา วัฒนธรรม และการแลกเปลี่ยนและจัดแสดงนิทรรศการ ศิลปะวัตถุของนครรัฐวาติกันในประเทศไทย รวมทั้งการจัดกิจกรรมเพื่อเฉลิมฉลองความสัมพันธ์ทางการทูตระหว่างไทยและนครรัฐวาติกันที่จะครบรอบ 55 ปี ในปี พ.ศ. 2567 โดยมี นายชัยพล สุขเอี่ยม อธิบดีกรมการศาสนา นายพจนาถ ปัญญาศิลป์ ผู้อํานวยการกองศาสนูปถัมภ์ และเจ้าหน้าที่กระทรวงวัฒนธรรมเข้าร่วม ณ ห้องขาว พิพิธภัณฑสถานแห่งชาติ พระนคร กรุงเทพฯ
ในโอกาสนี้ เอกอัครสมณทูตฯ และคณะได้เยี่ยมชมและแลกเปลี่ยนการบริหารจัดการพิพิธภัณฑ์ ณ หมู่พระวิมาน (พระราชวังบวรสถานมงคล) พิพิธภัณฑสถานแห่งชาติ พระนคร ด้วย